               27.9.2016

               HU

               Az Európai Unió Hivatalos Lapja

               C 353/108

         P8_TA(2015)0192
   Jérôme Lavrilleux mentelmi jogának felfüggesztése
   Az Európai Parlament 2015. május 19-i határozata a Jérôme Lavrilleux mentelmi jogának felfüggesztésére irányuló kérelemről (2015/2014(IMM))
   (2016/C 353/17)

      Az Európai Parlament,

               —

               tekintettel a párizsi fellebbviteli bíróság főügyészének kérelmére a francia igazságügyi miniszter által 2014. december 23-án eljuttatott és 2015. január 15-én a plenáris ülésen bejelentett, a Jérôme Lavrilleux mentelmi jogának felfüggesztésére irányuló kérelemre,

               —

               miután eljárási szabályzata 9. cikke (5) bekezdésének megfelelően meghallgatta Jérôme Lavrilleux-t,

               —

               tekintettel az Európai Unió kiváltságairól és mentességeiről szóló, 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),

               —

               tekintettel a Francia Köztársaság alkotmányának 26. cikkére,

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0152/2015),

               A.

               mivel a párizsi fellebbviteli bíróság főügyésze Jérôme Lavrilleux európai parlamenti képviselő mentelmi jogának felfüggesztését kérte egy hamisítás, hamis iratok felhasználása, bizalommal való visszaélés, csalás kísérlete, bűnrészesség és e bűncselekményekhez kapcsolódó bűnpártolás, választási kampány törvénytelen finanszírozása, valamint e bűncselekményben való bűnrészesség és ahhoz kapcsolódó bűnpártolás vádjával folyamatban lévő bizonyításfelvétellel kapcsolatban; továbbá mivel a francia bírák ezzel összefüggésben szabadságelvonással vagy a szabadság korlátozásával járó intézkedést kívánnak alkalmazni Jérôme Lavrilleux-vel szemben;

               B.

               mivel az Európai Unió kiváltságairól és mentességeiről szóló 7. számú jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;

               C.

               mivel a francia alkotmány 26. cikkének (2) és (3) bekezdése szerint parlamenti képviselőt nem lehet letartóztatni súlyos bűntett vagy más jelentős bűncselekmény miatt, és nem lehet szabadságelvonással vagy a szabadság korlátozásával járó intézkedés alá vonni azon parlamenti kamara elnökségének engedélye nélkül, amelynek tagja; nincs szükség ilyen engedélyre súlyos bűntett vagy más jelentős bűncselekmény elkövetésén való tettenérés, illetve jogerős ítélet esetében; a parlament kérheti továbbá az őrizet, a szabadságelvonással vagy szabadságkorlátozással járó intézkedés, vagy a valamely tagjával szembeni eljárás felfüggesztését;

               D.

               mivel Jérôme Lavrilleux-t azzal gyanúsítják, hogy részt vett egy kampányköltségekkel kapcsolatos hamis számlázási rendszerben;

               E.

               mivel Jérôme Lavrilleux mentelmi jogának felfüggesztésére az eljárási szabályzat 9. cikke (6) bekezdésében említett feltételeknek kell vonatkozniuk;

               F.

               mivel az állítólagos vádak nincsenek kapcsolatban Jérôme Lavrilleux európai parlamenti képviselői tisztségével, és a legutóbbi francia elnökválasztás során helyettes kampányigazgatóként betöltött korábbi tisztségéből erednek;

               G.

               mivel az eljárás nem Jérôme Lavrilleux-nek az Európai Unió kiváltságairól és mentességeiről szóló (7.) jegyzőkönyv 8. cikke értelmében vett európai parlamenti képviselői feladatának ellátása során kinyilvánított véleményét vagy leadott szavazatát érinti;

               H.

               mivel a Parlament nem talált bizonyítékot a fumus persecutionis-ra, azaz arra, hogy komoly és megalapozott gyanú állna fenn arra vonatkozóan, hogy az ügyet a képviselőnek szánt politikai kár okozása céljából nyújtották volna be a bírósághoz;

               1.

               úgy határoz, hogy felfüggeszti Jérôme Lavrilleux mentelmi jogát;

               2.

               utasítja elnökét, hogy ezt a határozatot és az illetékes bizottság jelentését haladéktalanul továbbítsa a Francia Köztársaság illetékes hatóságának és Jérôme Lavrilleux-nek.

      (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.


title: Az Európai Parlament (EU, Euratom) 2017/1606 határozata (2017. április 27.) az Európai Unió 2015-ös pénzügyi évre szóló általános költségvetésének végrehajtására vonatkozó mentesítésről, III. szakasz – Bizottság

text:
               29.9.2017

               HU

               Az Európai Unió Hivatalos Lapja

               L 252/26

         AZ EURÓPAI PARLAMENT (EU, Euratom) 2017/1606 HATÁROZATA
   (2017. április 27.)
   az Európai Unió 2015-ös pénzügyi évre szóló általános költségvetésének végrehajtására vonatkozó mentesítésről, III. szakasz – Bizottság
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0269/2016) (2),

               —

               tekintettel a Bizottság által a 2014. évi mentesítés nyomon követéséről készített jelentésre (COM(2016) 674) és az ezt kísérő bizottsági szolgálati munkadokumentumokra (SWD(2016) 338 és SWD(2016) 339),

               —

               tekintettel a Bizottság „2015. évi éves gazdálkodási és teljesítményjelentés az uniós költségvetésről” című jelentésére (COM(2016) 446),

               —

               tekintettel a Bizottságnak a 2015-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2016) 628) és az ahhoz csatolt bizottsági belső munkadokumentumra (SWD(2016) 322),

               —

               tekintettel a Számvevőszéknek a 2015-ös pénzügyi évre vonatkozó költségvetés végrehajtásáról szóló éves jelentésére, az intézmények válaszaival együtt (3), valamint a Számvevőszék különjelentéseire,

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel a 2015-ös pénzügyi évre szóló költségvetés végrehajtása tekintetében a Bizottság számára adandó mentesítésről szóló, 2017. február 21-i tanácsi ajánlásra (05876/2017 – C8-0037/2017),

               —

               tekintettel az Európai Unió működéséről szóló szerződés 317., 318. és 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (5) és különösen annak 62., 164., 165. és 166. cikkére,

               —

               tekintettel eljárási szabályzata 93. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A8-0150/2017),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával;

               1.

               mentesítést ad a Bizottság számára az Európai Unió 2015-ös pénzügyi évre szóló általános költségvetésének végrehajtására vonatkozóan;

               2.

               ismerteti észrevételeit az Európai Unió 2015-ös pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban, valamint a Bizottság 2015. évi mentesítése kapcsán a Számvevőszék által készített különjelentésekről szóló, 2017. április 27-i állásfoglalásában (6);

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak és a Számvevőszéknek, valamint a tagállamok parlamentjeinek és nemzeti és regionális ellenőrző intézményeinek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 375., 2016.10.13., 1. o.

      (4)  HL C 380., 2016.10.14., 147. o.

      (5)  HL L 298., 2012.10.26., 1. o.

      (6)  E napon elfogadott szövegek, P8_TA(2017)0144 (lásd e Hivatalos Lap 66. oldalát).


title: Az Európai Parlament (EU) 2016/2154 határozata (2016. október 27.) az ENIAC közös vállalkozás 2014-es pénzügyi évre szóló költségvetésének végrehajtására vonatkozó mentesítésről

text:
               8.12.2016

               HU

               Az Európai Unió Hivatalos Lapja

               L 333/54

         AZ EURÓPAI PARLAMENT (EU) 2016/2154 HATÁROZATA
   (2016. október 27.)
   az ENIAC közös vállalkozás 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az ENIAC közös vállalkozás 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ENIAC közös vállalkozás 2014-es pénzügyi évre vonatkozó éves beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a közös vállalkozás 2014-es pénzügyi évre szóló költségvetésének végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05587/2016 – C8-0058/2016),

               —

               tekintettel 2016. április 28-i, a 2014-es pénzügyi évre vonatkozó mentesítésről szóló határozatot elhalasztó határozatára (3), valamint az ECSEL közös vállalkozás (korábban ENIAC közös vállalkozás és Artemis közös vállalkozás) ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 209. cikkére,

               —

               tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (5),

               —

               tekintettel az ECSEL közös vállalkozás létrehozásáról szóló, 2014. május 6-i 561/2014/EU tanácsi rendeletre (6) és különösen annak 12. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (7),

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (8),

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság második jelentésére (A8-0264/2016),

               1.

               mentesítést ad az ECSEL közös vállalkozás (korábban ENIAC közös vállalkozás és Artemis közös vállalkozás) ügyvezető igazgatója számára az ENIAC közös vállalkozás 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az ECSEL közös vállalkozás (korábban ENIAC közös vállalkozás és ARTEMIS közös vállalkozás) ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 422., 2015.12.17., 25. o.

      (2)  HL C 422., 2015.12.17., 26. o.

      (3)  HL L 246., 2016.9.14., 432. o.

      (4)  HL L 298., 2012.10.26., 1. o.

      (5)  HL L 30., 2008.2.4., 21. o.

      (6)  HL L 169., 2014.6.7., 152. o.

      (7)  HL L 357., 2002.12.31., 72. o.

      (8)  HL L 38., 2014.2.7., 2. o.


title: A Tanács határozata ( 2007. május 25. ) az Európai Gazdasági és Szociális Bizottság két holland tagjának kinevezéséről

text:
               2.6.2007

               HU

               Az Európai Unió Hivatalos Lapja

               C 122/1

      A TANÁCS HATÁROZATA

   (2007. május 25.)
   az Európai Gazdasági és Szociális Bizottság két holland tagjának kinevezéséről
   (2007/C 122/01)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 259. cikkére,
   tekintettel az Európai Atomenergia-közösséget létrehozó szerződésre, és különösen annak 167. cikkére,
   tekintettel az Európai Gazdasági és Szociális Bizottság belga, görög, ír, ciprusi, holland, lengyel, portugál, finn, svéd és brit tagjainak, valamint két olasz tagjának a 2006. szeptember 21-től2010. szeptember 20-ig terjedő időszakra vonatkozó kinevezéséről szóló 2006. szeptember 15-i 2006/651/EK, Euratom tanácsi határozatra (1),
   tekintettel a holland kormány által benyújtott jelölésekre,
   tekintettel a Bizottság véleményére,
   mivel E. J. SLOOTWEG és T. ETTY lemondását követően az Európai Gazdasági és Szociális Bizottságban két holland tag helye betöltetlen maradt,
   A KÖVETKEZŐKÉPPEN HATÁROZOTT:
   1. cikk
   A Tanács E. J. SLOOTWEG és T. ETTY helyére MEIJER urat és VAN WEZEL asszonyt nevezi ki az Európai Gazdasági és Szociális Bizottság tagjává a hivatali idő fennmaradó részére, azaz 2010. szeptember 20-ig.
   2. cikk
   Ez a határozatot közzéteszik az Európai Unió Hivatalos Lapjában.
   Ez a határozat az elfogadásának napján lép hatályba.

      Kelt Brüsszelben, 2007. május 25.

            a Tanács részéről

            az elnök

         A. SCHAVAN

      (1)  HL L 269., 2006.9.28., 13. o.


title: 2009/966/EK: A Bizottság határozata ( 2009. november 30. ) a 689/2008/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK, a 2001/852/EK, a 2003/508/EK, a 2004/382/EK és a 2005/416/EK bizottsági határozat módosításáról

text:
               22.12.2009

               HU

               Az Európai Unió Hivatalos Lapja

               L 341/14

      A BIZOTTSÁG HATÁROZATA

   (2009. november 30.)
   a 689/2008/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK, a 2001/852/EK, a 2003/508/EK, a 2004/382/EK és a 2005/416/EK bizottsági határozat módosításáról
   (2009/966/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a veszélyes vegyi anyagok kiviteléről és behozataláról szóló, 2008. június 17-i 689/2008/EK európai parlamenti és tanácsi rendeletre (1) és különösen annak 12. cikke (1) bekezdésének második albekezdésére,
   a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (2) 133. cikkével létrehozott bizottsággal folytatott konzultációt követően,
   mivel:

               (1)

               A 689/2008/EK rendelet értelmében a Közösség nevében a Bizottságnak kell határoznia arról, hogy engedélyezi-e az előzetes tájékoztatáson alapuló jóváhagyási (PIC) eljáráshoz kötött vegyi anyagok behozatalát a Közösségbe.

               (2)

               A nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról (PIC eljárás) szóló rotterdami egyezmény által létrehozott PIC eljárás igazgatását szolgáló titkársági feladatok ellátására az ENSZ Környezetvédelmi Programját (UNEP) és az Élelmezési és Mezőgazdasági Szervezetet (FAO) jelölték ki a Közösség részéről a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezménynek az Európai Közösség részéről történő megkötéséről szóló, 2006. szeptember 25-i 2006/730/EK tanácsi határozattal (3).

               (3)

               A Bizottságnak – közös kijelölt hatóságként eljárva – a PIC eljárás hatálya alá tartozó vegyi anyagok behozataláról szóló határozatokat a Közösség és a tagállamok nevében továbbítania kell a rotterdami egyezmény titkárságára.

               (4)

               Az etilén-oxiddal, a fluor-acetamiddal, a HCH-val (kevert izomerek), a lindánnal, a metamidofosszal, a pentaklór-fenollal, illetve annak sóival és észtereivel, a polibrómozott bifenilekkel (PBB-k), a poliklórozott terfenilekkel (PCT-k), a benomilt, karbofuránt és tirámot tartalmazó porozószerekkel, valamint a higanyvegyületekkel kapcsolatban a korábbi behozatali határozatok módosítására van szükség annak érdekében, hogy érvényre jussanak a Közösséghez 2007. január 1-jén csatlakozott tagállamok nemzeti jogszabályai, valamint a közösségi szabályozásban az említett határozatok elfogadása óta történt változások.

               (5)

               A biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvvel (4) összhangban az etilén-oxid piaci forgalmazása és felhasználása a 98/8/EK irányelv 16. cikkének (2) bekezdésében említett tízéves munkaprogram második szakaszáról szóló 1451/2007/EK bizottsági rendeletben (5) meghatározott bizonyos tevékenységi területekre korlátozódik. Ennek megfelelően a behozatal csak ezen meghatározott célú felhasználások esetében engedélyezett. A tagállamok saját hatáskörben eldönthetik, hogy a 98/8/EK irányelv alkalmazásában engedélyezhető felhasználási célok közül melyeket engedélyezik területükön.

               (6)

               A fluor-acetamid és a pentaklór-fenol, illetve annak sói és észterei nem szerepelnek hatóanyagként a növényvédő szerek forgalomba hozataláról szóló, 1991. július 15-i 91/414/EGK tanácsi irányelv (6) I. mellékletében, sem a 98/8/EK irányelv I., IA. vagy IB. mellékletében, így ezeket a hatóanyagokat tilos peszticidekben felhasználni. Ennek megfelelően a fluor-acetamidnak és a pentaklór-fenolnak, illetve annak sóinak és észtereinek peszticidcélú behozatala tilalom hatálya alá esik.

               (7)

               A metamidofosz 2008. július 1-jén kikerült a 91/414/EGK irányelv I. mellékletéből, így a tagállamoknak vissza kellett vonniuk a metamidofoszt tartalmazó növényvédő szerek felhasználására vonatkozó engedélyeket, és tilalmat kellett elrendelniük a metamidofoszt tartalmazó növényvédő szerek piaci forgalomba hozatalára. Ezenfelül mivel a metamidofoszt a 98/8/EK irányelv szerint a létező anyagok értékelésére vonatkozó közösségi felülvizsgálati program keretében nem azonosították és nem jelentették be, biocid termékként való forgalomba hozatala sem engedélyezett.

               (8)

               A lindán és a HCH (kevert izomerek) felhasználása, forgalomba hozatala és előállítása a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendelet (7) alapján tilalom hatálya alá esik, és a rendeletben engedélyezett eltérés hatálya 2007. december 31-én lejárt. Ennek megfelelően az említett dátumtól kezdődően e vegyi anyagok mindennemű behozatala tilos.

               (9)

               A hexabróm-1,1'-bifenil előállításának, forgalomba hozatalának és felhasználásának minden formája tilos. Ez a vegyi anyag emellett a PBB-k csoportjába tartozik, így szerepel a rotterdami egyezmény III. mellékletében, és a PIC eljárás hatálya alá tartozik.

               (10)

               Bulgária és Románia 2007. január 1-jétől tagjai az Európai Uniónak. Mivel az 1907/2006/EK rendelet lehetővé teszi a tagállamok számára, hogy területükön engedélyezzék a PCT-k meghatározott célú felhasználását, a behozatali határozatot oly módon kell felülvizsgálni, hogy az a két új tagállam nemzeti jogszabályait is tükrözze.

               (11)

               Ennek megfelelően indokolt megállapítani az egyes veszélyes vegyi anyagok kiviteléről és behozataláról szóló 2455/92/EGK tanácsi rendelet alapján az egyes vegyi anyagokra vonatkozó közösségi behozatali határozatok elfogadásáról szóló, 2000. október 16-i 2000/657/EK bizottsági határozatban (8), az egyes veszélyes vegyi anyagok kiviteléről és behozataláról szóló 2455/92/EGK tanácsi rendelet szerinti közösségi behozatali határozatok elfogadásáról, valamint a 2000/657/EK határozat módosításáról szóló, 2001. november 19-i 2001/852/EK bizottsági határozatban (9), a 304/2003/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK és a 2001/852/EK határozat módosításáról szóló, 2003. július 7-i 2003/508/EK bizottsági határozatban (10) és a 304/2003/EK európai parlamenti és tanácsi rendelet alapján az egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK, a 2001/852/EK és a 2003/508/EK határozat módosításáról szóló, 2005. május 19-i 2005/416/EK bizottság határozatban (11) foglalt, az etilén-oxidra, a fluor-acetamidra, a HCH-ra (kevert izomerek), a lindánra, a metamidofoszra, a pentaklór-fenolra, illetve annak sóira és észtereire, a PBB-kre és a PCT-kre vonatkozó behozatali határozatok új szövegét.

               (12)

               A benomil nem szerepel hatóanyagként a 91/414/EGK irányelv I. mellékletében, sem a 98/8/EK irányelv I., IA. vagy IB. mellékletében, így ezt a hatóanyagot tilos peszticidekben felhasználni. Ennek megfelelően a benomil, karbofurán és tirám keverékét tartalmazó porozó peszticidkészítmények forgalomba hozatala és növényvédő szerként való alkalmazása is tilos. A 304/2003/EK európai parlamenti és tanácsi rendelet alapján az egyes vegyi anyagokra vonatkozó közösségi behozatali határozatok elfogadásáról szóló, 2004. április 26-i 2004/382/EK bizottsági határozatban (12) szereplő, a benomil, karbofurán és tirám keverékét tartalmazó porozó peszticidkészítményekre vonatkozó behozatali határozat helyett ezért indokolt újat elfogadni.

               (13)

               A hatóanyagként higanyvegyületeket tartalmazó növényvédő szerek felhasználása és forgalomba hozatala a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelv (13) értelmében nem engedélyezett. A 98/8/EK irányelv továbbá tiltja a higanyvegyületeket tartalmazó biocid termékek forgalomba hozatalát és felhasználását. A X. PIC körlevélben megjelent, a higanyvegyületekre vonatkozó behozatali határozat helyett ezért indokolt újat elfogadni.

               (14)

               A fentieknek megfelelően a 2000/657/EK, a 2001/852/EK, a 2003/508/EK, a 2004/382/EK és a 2005/416/EK határozatot módosítani kell,

         A KÖVETKEZŐKÉPPEN HATÁROZOTT:
   1. cikk
   A lindánra, a metamidofoszra, valamint a pentaklór-fenolra, illetve annak sóira és észtereire vonatkozóan a 2000/657/EK határozat mellékletében megállapított behozatali határozatok helyébe az e határozat I. mellékletében szereplő behozatali válasz-formanyomtatványokon megállapított behozatali határozatok lépnek.
   2. cikk
   Az etilén-oxidra vonatkozóan a 2001/852/EK határozat I. mellékletében megállapított behozatali határozat helyébe az e határozat II. mellékletében szereplő behozatali válasz-formanyomtatványon megállapított behozatali határozat lép.
   3. cikk
   A polibrómozott bifenilekre (PBB-k) vonatkozóan a 2003/508/EK határozat III. mellékletében megállapított behozatali határozat helyébe az e határozat III. mellékletében szereplő behozatali válasz-formanyomtatványon megállapított behozatali határozat lép.
   4. cikk
   A fluor-acetamidra, a HCH-ra (kevert izomerek) és a poliklórozott terfenilekre (PCT-k) vonatkozóan a 2005/416/EK határozat I. mellékletében megállapított behozatali határozatok helyébe az e határozat IV. mellékletében szereplő behozatali válasz-formanyomtatványokon megállapított behozatali határozatok lépnek.
   5. cikk
   A benomilt, karbofuránt és tirámot tartalmazó porozószerekre vonatkozóan a 2004/382/EK határozat III. mellékletében megállapított ideiglenes behozatali határozat helyébe az e határozat V. mellékletében szereplő behozatali válasz-formanyomtatványon megállapított behozatali határozat lép.
   6. cikk
   A higanyvegyületekre vonatkozóan a X. PIC körlevélben közzétett behozatali határozat helyébe az e határozat VI. mellékletében szereplő behozatali válasz-formanyomtatványon megállapított behozatali határozat lép.

      Kelt Brüsszelben, 2009. november 30-án.

            a Bizottság részéről

         Stavros DIMAS

            a Bizottság tagja

      (1)  HL L 204., 2008.7.31., 1. o.

      (2)  HL L 396., 2006.12.30., 1. o.

      (3)  HL L 299., 2006.10.28., 23. o.

      (4)  HL L 123., 1998.4.24., 1. o.

      (5)  HL L 325., 2007.12.11., 3. o.

      (6)  HL L 230., 1991.8.19., 1. o.

      (7)  HL L 158., 2004.4.30., 7. o.

      (8)  HL L 275., 2000.10.27., 44. o.

      (9)  HL L 318., 2001.12.4., 28. o.

      (10)  HL L 174., 2003.7.12., 10. o.

      (11)  HL L 147., 2005.6.10., 1. o.

      (12)  HL L 144., 2004.4.30., 11. o.

      (13)  HL L 33., 1979.2.8., 36. o.

      I. MELLÉKLET
      A lindán, a metamidofosz, a pentaklór-fenol, illetve annak sói és észterei vonatkozásában a 2000/657/EK határozatban szereplő behozatali határozatok helyébe lépő felülvizsgált behozatali határozatok

      II. MELLÉKLET
      Az etilén-oxid vonatkozásában a 2001/852/EK határozatban szereplő behozatali határozatok helyébe lépő felülvizsgált behozatali határozatok

      III. MELLÉKLET
      A polibrómozott bifenilek (PBB-k) vonatkozásában a 2003/508/EK határozatban szereplő behozatali határozatok helyébe lépő felülvizsgált behozatali határozatok

      IV. MELLÉKLET
      A fluor-acetamid, a HCH (kevert izomerek) és a poliklórozott terfenilek (PCT-k) vonatkozásában a 2005/416/EK határozatban szereplő behozatali határozatok helyébe lépő felülvizsgált behozatali határozatok

      V. MELLÉKLET
      A benomil, karbofurán és tirám keverékét tartalmazó porozószerek vonatkozásában a 2004/382/EK határozatban szereplő behozatali határozatok helyébe lépő felülvizsgált behozatali határozatok

      VI. MELLÉKLET
      A higanyvegyületek vonatkozásában a X. PIC körlevélben közzétett megjelent behozatali határozatok helyébe lépő felülvizsgált behozatali határozatok


title: A Politikai és Biztonsági Bizottság (KKBP) 2016/2352 határozata (2016. december 7.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokának kinevezéséről és a (KKBP) 2016/939 határozat hatályon kívül helyezéséről (EUTM Mali/2/2016)

text:
               21.12.2016

               HU

               Az Európai Unió Hivatalos Lapja

               L 348/25

         A POLITIKAI ÉS BIZTONSÁGI BIZOTTSÁG (KKBP) 2016/2352 HATÁROZATA
   (2016. december 7.)
   az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokának kinevezéséről és a (KKBP) 2016/939 határozat hatályon kívül helyezéséről (EUTM Mali/2/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 5. cikkére,
   mivel:

               (1)

               A 2013/34/KKBP határozat 5. cikkének (1) bekezdése értelmében a Tanács a Politikai és Biztonsági Bizottságot (PBB) az Európai Unióról szóló szerződés 38. cikkének megfelelően felhatalmazta arra, hogy meghozza az EUTM Mali politikai ellenőrzésére és stratégiai irányítására vonatkozó megfelelő határozatokat, ideértve az uniós misszió következő parancsnokainak kinevezéséről szóló határozatokat is.

               (2)

               A PBB 2016. június 8-án elfogadta a (KKBP) 2016/939 határozatot (2), amellyel Eric HARVENT dandártábornokot nevezte ki az EUTM Mali uniós misszió parancsnokává.

               (3)

               Belgium azt javasolta, hogy Eric HARVENT dandártábornok utódjaként 2016. december 19-i hatállyal Peter DEVOGELAERE dandártábornokot nevezzék ki az EUTM Mali uniós misszió új parancsnokává.

               (4)

               2016. október 31-én az Európai Unió Katonai Bizottság támogatta a javaslatot.

               (5)

               A (KKBP) 2016/939 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2016. december 19-i hatállyal Peter DEVOGELAERE dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokává.
   2. cikk
   A (KKBP) 2016/939 határozat hatályát veszti.
   3. cikk
   Ez a határozat 2016. december 19-én lép hatályba.

      Kelt Brüsszelben, 2016. december 7-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 14., 2013.1.18., 19. o.

      (2)  A Politikai És Biztonsági Bizottság (KKBP) 2016/939 határozata (2016. június 8.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokának kinevezéséről és a (KKBP) 2015/2298 határozat hatályon kívül helyezéséről (EUTM Mali/1/2016) (HL L 155., 2016.6.14., 25. o.).


title: Az Európai Parlament határozata (2010. május 5.) a Fúziósenergia-fejlesztési és ITER Európai Közös Vállalkozás 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/223

         AZ EURÓPAI PARLAMENT HATÁROZATA
   (2010. május 5.)
   a Fúziósenergia-fejlesztési és ITER Európai Közös Vállalkozás 2008-as pénzügyi évre szóló költségvetésének végrehajtására vonatkozó mentesítésről
   (2010/552/EU)
   AZ EURÓPAI PARLAMENT,
   tekintettel a Fúziósenergia-fejlesztési és ITER Európai Közös Vállalkozásnak a 2008-as pénzügyi évre vonatkozó végleges éves beszámolójára,
   tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2008. december 31-én véget ért pénzügyi évre vonatkozó éves beszámolójáról szóló jelentésére, a Közös Vállalkozás válaszaival együtt (1),
   tekintettel a Tanács 2010. február 16-i ajánlására (5829/2010 – C7-0060/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0094/2010),

               1.

               mentesítést ad a Fúziósenergia-fejlesztési és ITER Európai Közös Vállalkozás igazgatója számára a Közös Vállalkozás 2008-as pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 310., 2009.12.18., 1. o.

      (2)  HL L 248., 2002.9.16., 1. o.

      (3)  HL L 90., 2007.3.30., 58. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/224

         AZ EURÓPAI PARLAMENT ÁLLÁSFOGLALÁSA
   (2010. május 5.)
   a Fúziósenergia-fejlesztési és ITER Európai Közös Vállalkozás 2008-as pénzügyi évre szóló költségvetésének végrehajtására vonatkozó mentesítésről szóló határozatának szerves részét képező észrevételekkel
   AZ EURÓPAI PARLAMENT,
   tekintettel a Fúziósenergia-fejlesztési és ITER Európai Közös Vállalkozásnak a 2008-as pénzügyi évre vonatkozó végleges éves beszámolójára,
   tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2008. december 31-én véget ért pénzügyi évre vonatkozó éves beszámolójáról szóló jelentésére, a Közös Vállalkozás válaszaival együtt (1),
   tekintettel a Tanács 2010. február 16-i ajánlására (5829/2010 – C7-0060/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,
   tekintettel a Fúziósenergia-fejlesztési és ITER Európai Közös Vállalkozás pénzügyi szabályzatára, amelyet a Közös Vállalkozás igazgatótanácsának 2007. október 22-i határozatával fogadtak el (a továbbiakban: ITER pénzügyi szabályzat),
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4), és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0094/2010),

               A.

               mivel a Számvevőszék megállapítja, hogy kellő mértékben megbizonyosodott arról, hogy a 2008-as pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel a Közös Vállalkozás kezdeti szakaszban van, és 2008 végéig még nem hozta létre teljes mértékben belső ellenőrzési és pénzügyi beszámolási rendszereit,

               C.

               mivel az ITER pénzügyi szabályzat 75. cikke alapján a Közös Vállalkozásnak olyan belső könyvvizsgáló szolgálattal kell rendelkeznie, amely megfelel a nemzetközi könyvvizsgálói előírásoknak,

               D.

               mivel az ITER pénzügyi szabályzat a költségvetési keretrendeleten alapul, amelyet a közelmúltban módosítottak, hogy összhangba hozzák az általános költségvetési rendeletben eszközölt változásokkal,

               E.

               mivel a Közös Vállalkozás igazgatója 2008. február 28-án kikérte a Számvevőszék véleményét az ITER pénzügyi szabályzatról,

               F.

               mivel 2008. októberben a Számvevőszék meghozta a 4/2008. sz. véleményt az említett szabályzatról,

      Előirányzatok átvitele

               1.

               tudomásul veszi, hogy a Számvevőszék az eredménykimutatásban 57 600 000 EUR többletet talált, amely a 149 700 000 EUR felhalmozott bevétel 38 %-át jelenti; hangsúlyozza különösen, hogy a többlet egy részét (32 200 000 EUR) átvitték a 2009-es pénzügyi évre; mindazonáltal tudomásul veszi a Közös Vállalkozás válaszát, amely szerint a Számvevőszék által jelzett alulköltés abból ered, hogy ez volt a Közös Vállalkozás Bizottságtól való pénzügyi függetlenségének első éve, valamint az ITER nemzetközi szervezet felállításában és egészében véve az Euratom fúziós programban bekövetkezett késedelmekből;

      A kötelezettségvállalásokkal kapcsolatos szabálytalanságok

               2.

               megjegyzi, hogy a Számvevőszék által megvizsgált hat esetben a Közös Vállalkozás csak azt követően tett költségvetési kötelezettségvállalásokat is, hogy korábban már jogi kötelezettségeket vállalt; felhívja ennek megfelelően a Közös Vállalkozást, hogy e tekintetben is tartsa be a költségvetési rendeletet;

      Az ITER pénzügyi szabályzat

               3.

               üdvözli a Számvevőszék megállapítását, miszerint az ITER pénzügyi szabályzat alapvetően a költségvetési keretrendeletben és az általános költségvetési rendeletben meghatározott elveken alapul; megjegyzi mindazonáltal, hogy néhány konkrét változtatást kell tenni, beleértve a következőket illetően: a költségvetési elvek alóli kivételek, a Bizottság Belső Ellenőrzési Szolgálatának szerepe, a tagok hozzájárulásainak késedelmes befizetése, a támogatások odaítélésének szabályai és az ITER pénzügyi szabályzat 133. cikkében meghatározott átmeneti rendelkezések;

      Éves tevékenységi jelentés

               4.

               kifejezetten javasolja, hogy a Közös Vállalkozás tartsa be az éves tevékenységi jelentésének benyújtására vonatkozóan a Számvevőszékkel egyetértésben megállapított határidőt;

      Belső ellenőrzési rendszerek

               5.

               kifejezetten javasolja, hogy a Közös Vállalkozás végezzen további munkát az informatikai eljárások és tevékenységek dokumentációját, valamint az informatikai kockázatok elemzését illetően;

               6.

               tudomásul veszi, hogy a Közös Vállalkozás belső ellenőre 2009. július 1-jéig nem lépett hivatalba; gratulál mindazonáltal az ITER-nek, hogy a belső ellenőrzési előírások végrehajtására cselekvési tervet készített, és munkacsoportot hozott létre a terv végrehajtásának koordinálására és felügyeletére; hangsúlyozza továbbá, hogy az ITER adatvédelmi felelőst nevezett ki, és megtették a szükséges lépéseket az üzletmenet-folytonossági és adat-visszaállítási terv továbbfejlesztésére;

               7.

               tudomásul veszi a Közös Vállalkozás nyilatkozatát, miszerint folyamatban van az alapul szolgáló valamennyi üzleti folyamat feltérképezése;

               8.

               tudomásul veszi, hogy 2008-ban a Közös Vállalkozás 216 304,89 EUR kamatbevételt könyvelt el; a pénzügyi elszámolások és a kamatkifizetések mértéke alapján arra a következtetésre jut, hogy a Közös Vállalkozás tartósan magas készpénzállománnyal rendelkezik; megjegyzi, hogy 2008. december 31-én a Közös Vállalkozás készpénzállománya elérte az 58 980 569,87 EUR összeget; kéri a Bizottságot, hogy vizsgálja meg, hogyan lehetne a készpénzállománnyal való szükségletorientált gazdálkodást bevezetni a Közös Vállalkozásnál, és milyen megközelítésbeli változtatásokra van szükség a Közös Vállalkozás készpénzállományának tartósan a lehető legalacsonyabban tartásához.

      (1)  HL C 310., 2009.12.18., 1. o.

      (2)  HL L 248., 2002.9.16., 1. o.

      (3)  HL L 90., 2007.3.30., 58. o.

      (4)  HL L 357., 2002.12.31., 72. o.


               12.8.2016

               HU

               Az Európai Unió Hivatalos Lapja

               C 294/62

         P8_TA(2014)0085
   Felhatalmazáson alapuló jogi aktus kifogásának mellőzése: az AKCS-államok csoportjának egyes tagjaiból származó termékekre vonatkozó szabályozások
   Az Európai Parlament határozata a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló 1528/2007/EK tanácsi rendelet I. mellékletét módosító 2014. november 14-i felhatalmazáson alapuló bizottsági rendelettel szembeni kifogás mellőzésére (C(2014)08355 – 2014/2954(DEA))
   (2016/C 294/22)

      Az Európai Parlament,

               —

               tekintettel a Bizottság felhatalmazáson alapuló rendeletére (C(2014)08355),

               —

               tekintettel a Bizottság 2014. november 26-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelettel szemben,

               —

               tekintettel a Nemzetközi Kereskedelmi Bizottság által a Bizottsági Elnökök Értekezletének elnökéhez intézett 2014. december 5-i levélre,

               —

               tekintettel az Európai Unió működéséről szóló szerződés 290. cikkére,

               —

               tekintettel a gazdasági partnerségi megállapodásokat létrehozó vagy az azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának bizonyos tagjaiból származó árukra vonatkozó szabályozás alkalmazásáról szóló, 2007. december 20-i 1528/2007/EK tanácsi rendeletre (1) és különösen annak 2. cikkének (2) bekezdésére és 24a. cikke (6) bekezdésére,

               —

               tekintettel az 1528/2007/EK tanácsi rendelet több országnak a tárgyalásaikat már lezárt régiók és államok listájáról való törlése tekintetében történő módosításáról szóló, 2013. május 21-i 527/2013/EU európai parlamenti és tanácsi rendeletre (2),

               —

               tekintettel a Nemzetközi Kereskedelmi Bizottság határozatra vonatkozó ajánlására,

               —

               tekintettel eljárási szabályzata 105. cikkének (6) bekezdésére,

               —

               tekintettel arra, hogy az eljárási szabályzata 105. cikke (6) bekezdésének harmadik és negyedik francia bekezdésében említett határidőn belül – amely 2014. december 16-án járt le – nem érkezett kifogás,

               A.

               mivel az 527/2013/EU rendeletnek megfelelően Kenya 2014. október 1-jétől kezdve nem tartozik az 1528/2007/EK rendelet által engedélyezett piacrajutási szabályozás hatálya alá;

               B.

               mivel Kenya, az Európai Unió és tagállamai 2014. október 16-án lezárták a gazdasági partnerségi megállapodásra irányuló tárgyalásokat;

               C.

               mivel 2014. november 14-én a Bizottság felhatalmazáson alapuló jogi aktust fogadott el Kenyának az 1528/2007/EK rendelet I. mellékletébe való újbóli felvétele céljából;

               D.

               mivel a Bizottság hangsúlyozta, hogy a kifogást nem emelő határozat korlátozná a kenyai kereskedelem esetleges más irányba terelését és az EU-ba irányuló export kiesését, csökkentve ezáltal a tonhal-, a kertészeti és a vágottvirág-ágazatot érő kárt;

               1.

               kijelenti, hogy a felhatalmazáson alapuló bizottsági rendelettel szemben nem emel kifogást;

               2.

               utasítja elnökét, hogy továbbítsa ezt a határozatot a Tanácsnak és a Bizottságnak.

      (1)  HL L 348., 2007.12.31., 1. o.

      (2)  HL L 165., 2013.6.18., 59. o.


title: A Tanács (EU) 2016/979 határozata (2016. május 20.) Horvátországnak az Európai Unióról szóló szerződés K.3. cikke alapján létrehozott, a vámigazgatási szervek közötti kölcsönös segítségnyújtásról és együttműködésről szóló egyezményhez történő csatlakozásáról

text:
               18.6.2016

               HU

               Az Európai Unió Hivatalos Lapja

               L 161/35

         A TANÁCS (EU) 2016/979 HATÁROZATA
   (2016. május 20.)
   Horvátországnak az Európai Unióról szóló szerződés K.3. cikke alapján létrehozott, a vámigazgatási szervek közötti kölcsönös segítségnyújtásról és együttműködésről szóló egyezményhez történő csatlakozásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel Horvátrország csatlakozási okmányára és különösen annak 3. cikke (4) és (5) bekezdésére,
   tekintettel az Európai Bizottság ajánlására,
   tekintettel az Európai Parlament véleményére (1),
   mivel:

               (1)

               Az Európai Unióról szóló szerződés K.3. cikke alapján létrehozott, a vámigazgatási szervek közötti kölcsönös segítségnyújtásról és együttműködésről szóló egyezményt (2) (a továbbiakban: egyezmény) 1997. december 18-án írták alá Brüsszelben. Az egyezmény 90 nappal az után lép hatályba, hogy az utolsó állam is, amely az egyezmény létrehozásáról szóló tanácsi jogi aktus elfogadásának időpontjában az Európai Unió tagja, megtette az egyezmény elfogadásához szükséges alkotmányos eljárások befejezéséről szóló értesítést.

               (2)

               Az egyezmény 32. cikke (4) bekezdésének megfelelően az egyezmény hatálybalépéséig a tagállamok az egyezmény 32. cikke (2) bekezdésében említett értesítés megtételekor vagy később bármikor nyilatkozatot tehetnek arról, hogy az egyezményt az ugyanilyen nyilatkozatot tett tagállamokkal fennálló kapcsolataikban alkalmazzák.

               (3)

               Horvátország csatlakozási okmánya (a továbbiakban: csatlakozási okmány) 3. cikkének (4) bekezdése úgy rendelkezik, hogy Horvátország csatlakozik a csatlakozási okmány I. mellékletében felsorolt egyezményekhez és jegyzőkönyvekhez. Az említett egyezmények és jegyzőkönyvek közé tartozik többek közt az egyezmény is. Az egyezmény Horvátország tekintetében a Tanács által meghatározott időpontban lép hatályba.

               (4)

               A csatlakozási okmány 3. cikkének (5) bekezdésével összhangban a Tanácsnak határoznia kell a csatlakozási okmány I. mellékletében felsorolt egyezményeknek és jegyzőkönyveknek a Horvátország csatlakozása miatt szükségessé vált kiigazításáról,

         ELFOGADTA EZT A HATÁROZATOT:
   1. cikk
   Az egyezmény Horvátország vonatkozásában az e határozat kihirdetését követő első hónap első napján lép hatályba.
   2. cikk
   Az egyezmény horvát nyelvű szövege (3) ugyanazokkal a feltételekkel hiteles, mint az egyezmény többi nyelven készült szövege.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. május 20-án.

            a Tanács részéről

            az elnök

         K.H.D.M. DIJKHOFF

      (1)  2016. április 28-i vélemény (a Hivatalos Lapban még nem tették közzé).

      (2)  HL C 24., 1998.1.23., 2. o.

      (3)  Az egyezmény horvát nyelvű szövegét a Hivatalos Lap különkiadásában tették közzé (19. fejezet, 014. kötet, 156. o.).


title: A Tanács 2012/687/KKBP határozata ( 2012. november 6. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               7.11.2012

               HU

               Az Európai Unió Hivatalos Lapja

               L 307/82

         A TANÁCS 2012/687/KKBP HATÁROZATA
   (2012. november 6.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozatra (1) és különösen annak 23. cikke (2) bekezdésére,
   mivel:

               (1)

               A Tanács 2010. július 26-án elfogadta a 2010/413/KKBP határozatot.

               (2)

               Egy további szervezetet fel kell venni a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékébe,

         ELFOGADTA EZT A HATÁROZATOT:
   1. cikk
   A 2010/413/KKBP határozat II. mellékletében foglalt jegyzék I. részének B. szakasza az e határozat mellékletében szereplő szervezettel egészül ki.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. november 6-án.

            a Tanács részéről

            az elnök

         A. D. MAVROYIANNIS

      (1)  HL L 195., 2010.7.27., 39. o.

      MELLÉKLET

         AZ 1. CIKKBEN EMLÍTETT SZERVEZET

      B.   Szervezetek

                  Név

                  Azonosító adat

                  Indoklás

                  A jegyzékbe való felvétel időpontja

                  1.

                  National Iranian Oil Company Nederland (más néven: NIOC Netherlands Representation Office)

                  Blaak 512, 3011 TA and Weena 333, 3013 AL Rotterdam, Netherlands.
                  Tel +31 (10) 225 0177, +31 (10) 225 0308.
                  http://www.nioc-intl.com/Offices_Rotterdam.htm.

                  A National Iranian Oil Company (NIOC) leányvállalata.

                  2012.11.7.


title: 2010/559/EU: A Tanács határozata ( 2010. szeptember 13. ) a gépjármű-nyilvántartási adatok tekintetében az automatizált adatcsere Finnországgal való megindításáról

text:
               17.9.2010

               HU

               Az Európai Unió Hivatalos Lapja

               L 245/34

         A TANÁCS HATÁROZATA
   (2010. szeptember 13.)
   a gépjármű-nyilvántartási adatok tekintetében az automatizált adatcsere Finnországgal való megindításáról
   (2010/559/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozat (1) 25. cikkére,
   tekintettel a 2008/615/IB tanácsi határozat végrehajtásáról szóló, 2008. június 23-i 2008/616/IB tanácsi határozat (2) 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolandó átmeneti rendelkezéseket tartalmazó jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, semmisnek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke értelmében a 2008/615/IB határozat 25. cikkének (2) bekezdésében hivatkozott határozatok meghozatalára egy kérdőíven alapuló értékelő jelentés alapján kerül sor. A 2008/615/IB határozat 2. fejezetének megfelelően automatizált adatcsere tekintetében az értékelő jelentésnek ezenkívül értékelő látogatáson és kísérleti adatcserén kell alapulnia.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Finnország kitöltötte az adatvédelemre vonatkozó kérdőívet és a gépjármű-nyilvántartási adatokra vonatkozó kérdőívet.

               (6)

               Finnország a gépjármű-nyilvántartási adatokra vonatkozó kérdőív eredményeinek értékelése céljából kísérleti adatcserét folytatott Hollandiával.

               (7)

               Értékelő látogatásra került sor Finnországban, és az értékelő csoport elkészítette a látogatásról szóló jelentést, amelyet a gépjármű-nyilvántartási adatokra vonatkozó kérdőív értékelése céljából továbbított a megfelelő tanácsi munkacsoportnak.

               (8)

               A gépjármű-nyilvántartási adatokra vonatkozó kérdőív, az értékelő látogatás és a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A gépjármű-nyilvántartási adatok automatizált keresése alkalmazásában Finnország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és a jelen határozat hatálybalépésének napjától jogosult a személyes adatoknak az említett tanácsi határozat 12. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. szeptember 13-án.

            a Tanács részéről

            az elnök

         S. VANACKERE

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2014/101/EU: A Tanács határozata ( 2014. február 18. ) a Régiók Bizottsága egy cseh tagjának kinevezéséről

text:
               21.2.2014

               HU

               Az Európai Unió Hivatalos Lapja

               L 52/17

      A TANÁCS HATÁROZATA

   (2014. február 18.)
   a Régiók Bizottsága egy cseh tagjának kinevezéséről
   (2014/101/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a cseh kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Bohuslav SVOBODA hivatali idejének lejártát követően a Régiók Bizottsága egy tagjának helye megüresedik.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága tagjává nevezi ki az alábbi személyt:

               —

               Tomáš HUDEČEK, Primátor hl. města Prahy.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. február 18-án.

            a Tanács részéről

            az elnök

         G. STOURNARAS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2007/793/EK: A Bizottság határozata ( 2007. november 29. ) a 2007/602/EK határozattal felállított, a közegészségügy és a fogyasztóvédelem területén működő, az érdekelt felekkel folytatott párbeszéddel foglalkozó csoport tagjainak kinevezéséről

text:
               6.12.2007

               HU

               Az Európai Unió Hivatalos Lapja

               L 320/33

      A BIZOTTSÁG HATÁROZATA

   (2007. november 29.)
   a 2007/602/EK határozattal felállított, a közegészségügy és a fogyasztóvédelem területén működő, az érdekelt felekkel folytatott párbeszéddel foglalkozó csoport tagjainak kinevezéséről
   (2007/793/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közegészségügy és a fogyasztóvédelem területén működő, az érdekelt felekkel folytatott párbeszéddel foglalkozó csoport felállításáról szóló, 2007. szeptember 5-i 2007/602/EK bizottsági határozatra (1) és különösen annak 3. cikke (1) bekezdésére,
   mivel:

               (1)

               A 2007/602/EK határozat 2007. október 10-ével a közegészségügy és a fogyasztóvédelem területén működő, az érdekelt felekkel folytatott párbeszéddel foglalkozó csoportot hozott létre, amely tanácsokkal látja el a Bizottságot a konzultációs folyamatokat érintő bevált gyakorlatokkal kapcsolatban, illetve elősegíti annak elérését, hogy az említett területeken az érdekelt feleket mozgósító folyamatok jobban igazodjanak az érdekelt felek igényeihez.

               (2)

               A 2007/602/EK határozat 3. cikkének (1) bekezdése értelmében a csoport tagjait a Bizottság nevezi ki olyan szakértők közül, akik a határozat 2. cikke (2) bekezdésében említett területeken szakértelemmel rendelkeznek, és akik jelentkeztek a szándéknyilatkozat benyújtására vonatkozó felhívásra.

               (3)

               2007. június 12-én szándéknyilatkozat benyújtására vonatkozó felhívást tettek közzé, mely 2007. július 27-én zárult le. Mintegy 127 pályázat érkezett be.

               (4)

               A szándéknyilatkozat benyújtására vonatkozó felhívásra jelentkező pályázók közül tizenkilenc szakértőt választottak ki. Ez a csoport biztosítja az Egészségügyi és Fogyasztóvédelmi Főigazgatóság különféle szakpolitikai területei által érintett érdekelt felek kiegyensúlyozott képviseletét. A kinevezések legfontosabb szempontjai a lehető legnagyobb szakértelem, a megfelelő szakmai ismeretek széles köre és ezzel összhangban a Közösség lehető legszélesebb földrajzi képviselete, illetve a nemek közötti egyenlőség.

               (5)

               A Bizottság további határozatot fog elfogadni, amely a 2007/602/EK határozat 3. cikkének (4) bekezdésével összhangban meghatározza, hogy mely tagokat nevezik ki négyéves, mely tagokat pedig kétéves hivatali időre,

         A KÖVETKEZŐKÉPPEN HATÁROZOTT:
   1. cikk
   A Bizottság az alábbi személyeket nevezi ki az érdekelt felekkel folytatott párbeszéddel foglalkozó csoport tagjaivá:

               BAX Willemien

               BERTELETTI KEMP Florence

               CZIMBALMOS Ágnes

               DAVCHEVA Yanka

               DI PUPPO Roshan

               FEDERSPIEL Benedicte

               FELLER Roxane

               GALLANI Barbara

               GOUVEIA Rodrigo

               JONNAERT Erik

               KETTLITZ Beate

               KNABE Agnese

               MACCHIA BANGSGAARD Flaminia

               PELLEGRINO Patrice

               ORTEGA PECINA David Miguel

               RAWLING Ruth

               ROSS Melody

               SHEPPARD Philip

               TIDDENS-ENGWIRDA Lisette

         2. cikk
   Ez a határozat 2007. november 29-én lép hatályba.

      Kelt Brüsszelben, 2007. november 29-én.

            a Bizottság részéről

         Markos KYPRIANOU

            a Bizottság tagja

      (1)  HL L 234., 2007.9.6., 13. o.


title: 2008/384/EK: A Bizottság határozata ( 2008. május 21. ) az Amerikai Egyesült Államokból és Oroszországból származó szilícium-elektromos acélból készült szemcseorientált síkhengerelt termékek behozatalát érintő dömpingellenes eljárással kapcsolatban vállalt kötelezettségvállalások elfogadásáról szóló 2005/622/EK határozat módosításáról

text:
               22.5.2008

               HU

               Az Európai Unió Hivatalos Lapja

               L 132/20

      A BIZOTTSÁG HATÁROZATA

   (2008. május 21.)
   az Amerikai Egyesült Államokból és Oroszországból származó szilícium-elektromos acélból készült szemcseorientált síkhengerelt termékek behozatalát érintő dömpingellenes eljárással kapcsolatban vállalt kötelezettségvállalások elfogadásáról szóló 2005/622/EK határozat módosításáról
   (2008/384/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELŐZŐ ELJÁRÁS

               (1)

               Az 1371/2005/EK rendelettel (2) a Tanács végleges dömpingellenes vámot vetett ki az Amerikai Egyesült Államokból (a továbbiakban: USA) és Oroszországból származó szilícium-elektromos acélból készült szemcseorientált síkhengerelt termékek behozatalára.

               (2)

               A 2005/622/EK határozattal (3) a Bizottság két olyan együttműködő exportáló gyártó árra vonatkozó kötelezettségvállalását fogadta el, melyek Közösségbe történő szilícium-elektromos acélból készült szemcseorientált síkhengerelt termékeinek exportjára vállalatspecifikus vámot vetettek ki (AK Steel Corporation, USA, illetve Novolipetsk Iron and Steel Corporation (NLMK, Oroszország)

         B.   A 2005/622/EK HATÁROZAT HATÁLYON KÍVÜL HELYEZÉSE

               (3)

               2007. február 23-án a Bizottság megkezdte (4) a két orosz exportáló termelő, az NLMK és a Viz Stal dömpingszintjének felülvizsgálatára korlátozódó részleges időközi felülvizsgálatot.

               (4)

               A felülvizsgálat 435/2008 tanácsi rendeletben (5), részletesen ismertetett megállapításai alapján az Oroszországból származó szilícium-elektromos acélból készült szemcseorientált síkhengerelt termék behozatalára vonatkozó hatályban lévő intézkedéseket hatályon kívül kell helyezni, és az említett behozatalra vonatkozó eljárást meg kell szüntetni.

               (5)

               A fentieket figyelembe véve a 2005/622/EK bizottsági határozatot, amely alapján a Bizottság elfogadta az NLMK kötelezettségvállalását, hatályon kívül kell helyezni.

         A KÖVETKEZŐKÉPPEN HATÁROZOTT:
   1. cikk
   A 2005/622/EK bizottsági határozat alapján elfogadott Novolipetsk Iron & Steel Corporation (NLMK) kötelezettségvállalása hatályát veszti.
   2. cikk
   A 2005/622/EK bizottsági határozat 1. cikke helyébe a következő szöveg lép:

      „1. cikk
      Az Amerikai Egyesült Államokból és Oroszországból származó szilícium-elektromos acélból készült szemcseorientált síkhengerelt termékek behozatalát érintő dömpingellenes eljárással kapcsolatban az alábbi táblázatban meghatározott termelő által vállalt kötelezettségvállalás elfogadásra kerül.

                  Ország

                  Vállalat

                  TARIC kiegészítő kód

                  USA

                  AK Steel Corporation – 703, Curtis Street, Middletown, Ohio mint gyártó –
                  illetve,
                  AK Steel Corporation – 703, Curtis Street, Middletown, Ohio mint gyártó, és AK Steel BV Oosterhout, Hollandia mint értékesítő, az első, importőrként fellépő független közösségi vevőnek.

                  A673”

   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2008. május 21-én.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 223., 2005.8.27., 1. o. A legutóbb a 41/2008/EK rendelettel (HL L 16., 2008.1.19., 1. o.) módosított rendelet.

      (3)  HL L 223., 2005.8.27., 42. o.

      (4)  HL C 39., 2007.2.23., 26. o.

      (5)  HL L 132., 2008.5.22., 1. o.


title: 2006/470/EK: A Tanács határozata ( 2006. május 29. ) a felülvizsgált cotonou-i megállapodás 96. cikke alapján a Mauritániai Iszlám Köztársasággal folytatott konzultációs eljárás lezárásáról

text:
               8.7.2006

               HU

               Az Európai Unió Hivatalos Lapja

               L 187/28

      A TANÁCS HATÁROZATA

   (2006. május 29.)
   a felülvizsgált cotonou-i megállapodás 96. cikke alapján a Mauritániai Iszlám Köztársasággal folytatott konzultációs eljárás lezárásáról
   (2006/470/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a 2000. június 23-án Cotonou-ban aláírt (1) és a 2005. június 25-én Luxemburgban aláírt megállapodással módosított (2) AKCS–EK partnerségi megállapodásra (a továbbiakban: AKCS–EK megállapodás) és különösen annak 96. cikkére,
   tekintettel az AKCS–EK megállapodás végrehajtása érdekében meghozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel a Bizottság javaslatára,
   mivel:

               (1)

               Az AKCS–EK megállapodás 9. cikkében említett alapvető elemek sérültek.

               (2)

               Az AKCS–EK megállapodás 96. cikkével összhangban 2005. november 30-án konzultációkat kezdeményeztek az AKCS-országokkal és a Mauritániai Iszlám Köztársasággal, amelyek során a mauritániai hatóságok meghatározott kötelezettségvállalásokat tettek az Európai Unió által ismertetett problémák orvosolására, amely kötelezettségvállalásokat 120 napos elmélyült párbeszéd ideje alatt kellett teljesíteniük.

               (3)

               Ezen időszak végén nyilvánvalóvá vált, hogy egyes fent említett kötelezettségvállalásokat tényleges kezdeményezések követtek, és hogy egyes kötelezettségvállalásokat teljesítettek. Mindazonáltal az AKCS–EK megállapodás alapvető elemeivel kapcsolatos több fontos intézkedést kell még meghozni,

         A KÖVETKEZŐKÉPPEN HATÁROZOTT:
   1. cikk
   A Mauritániai Iszlám Köztársasággal az AKCS–EK megállapodás 96. cikkével összhangban folytatott konzultációk lezárultak.
   2. cikk
   A mellékletben szereplő levélben meghatározott intézkedések az AKCS–EK megállapodás 96. cikke (2) bekezdése c) pontjában említett megfelelő intézkedések címén elfogadásra kerülnek.
   3. cikk
   Ez a határozat az elfogadása napján lép hatályba.
   Ez a határozat 2007. november 29-ig hatályos. A határozatot legalább hat hónaponként felül kell vizsgálni.
   4. cikk
   Ezt a határozatot az Európai Unió Hivatalos lapjában ki kell hirdetni.

      Kelt Brüsszelben, 2006. május 29-én.

            a Tanács részéről

            az elnök

         M. BARTENSTEIN

      (1)  HL L 317., 2000.12.15., 3. o.

      (2)  HL L 209., 2005.8.11., 27. o.

      (3)  HL L 317., 2000.12.15., 376. o.

      MELLÉKLET
      Tisztelt Miniszterelnök Úr!
      Az Európai Unió (EU) nagy jelentőséget tulajdonít a felülvizsgált cotonou-i megállapodás 9. cikke rendelkezéseinek. Az emberi jogok, a demokratikus elvek és a jogállamiság tiszteletben tartása, amelyekre az AKCS–EK partnerségi megállapodás épül, a fent említett megállapodás alapvető elemeit képezik, és ezáltal kapcsolatunk alapjainak tekintendők.
      Ennek jegyében az európai fél a Mauritániában elkövetett államcsínyt illető, 2005. augusztus 3-i nyilatkozatában emlékeztetett arra, hogy elítél a hatalom erőszakos átvételére irányuló minden kísérletet, továbbá felszólított a demokrácia és az alkotmányos jogrend tiszteletben tartására.
      A felülvizsgált cotonou-i megállapodás 96. cikkének alkalmazásában, és mivel a 2005. augusztus 3-i államcsíny e cikk egyes lényeges elemeit megsérti, az EU konzultációkra kérte fel Mauritániát – a megállapodásban előírtak értelmében – a helyzet mélyreható vizsgálata és adott esetben orvosolása érdekében.
      A konzultációk 2005. november 30-án kezdődtek Brüsszelben. A mauritániai félnek ezen alkalommal lehetősége nyílt a 2005. november 24-i memorandum alapján annak bemutatására, hogy hogyan alakult az ország helyzete az augusztus 3-i államcsíny óta, valamint a hatóságok átmeneti időszakra szóló programjának ismertetésére.
      Az EU a maga részéről megelégedettséggel vette tudomásul, hogy a mauritániai fél egyes előzőleg tett kötelezettségvállalásokat megerősített és megvalósulásukat illetően már pozitív elemeket tudott felmutatni.
      Az ülés során a mauritániai fél különösen huszonhárom kötelezettségvállalást tett, mint ahogy azt a melléklet mutatja, a demokratikus elvek, az alapvető jogok és szabadságok, és a jogállamiság, továbbá a felelősségteljes kormányzás tiszteletben tartása területén. Kötelezettséget vállalt arra is, hogy 2006 január közepe előtt jelentést juttat el az európai félnek e kötelezettségvállalások megvalósításáról, és a helyzet alakulásáról utólag rendszeres negyedéves jelentéseket szolgáltat.
      A január közepén és április közepén ismertetett jelentéseknek köszönhetően az európai fél megerősíthette, hogy megalapozott előrelépésekre került sor. A már tapasztalt előrelépéseken túlmenően a konzultációk megnyitásakor fejlődést állapítottak meg, különösen a következők tekintetében:

                  —

                  a választási célzatú közigazgatási népszámlálás szabályainak meghatározása, amely megbízható és átlátható választói lista létrehozására irányul, valamint a népszámlálás megkezdése,

                  —

                  a 2006. június 25-i népszavazáson előterjesztendő alkotmánymódosításokról szóló törvénytervezet Miniszterek Tanácsa által történő elfogadása,

                  —

                  új walis-ok (régióbeli kormányzók) és hakems-ek (prefektusok) kinevezése, valamint az új regionális és helyi hatóságok részére beiktatásukat követően egy körlevél küldése a központi és területi kormányzat semlegességéről,

                  —

                  az önkormányzati törvény módosításáról és a független jelölés elvének bevezetéséről szóló rendelet 2006. január 26-i elfogadása,

                  —

                  konzultáció kezdeményezése a politikai pártokkal a szavazási módok felülvizsgálatával kapcsolatban elfogadandó rendelkezésekről, beleértve a nők képviselői megbízatáshoz jutását és az egységes szavazólap elfogadását,

                  —

                  a polgárok tudatosításra és oktatásra irányuló program kidolgozása és megfelelő kampány indítása a közigazgatási hatóságok, a független nemzeti választóbizottság, a politikai pártok, a civil társadalmi szervezetek és a sajtó bevonásával,

                  —

                  munkacsoport felállítása az igazságügyi minisztériumban annak tanulmányozásához, hogy a demokratikus jogokról és szabadságokról szóló jogszabályok összhangban állnak-e az alkotmánnyal, továbbá a szükséges javaslatok megtételéhez,

                  —

                  nemzeti tanácsadó bizottság rendelet általi létrehozása, valamint felállítása a sajtó és az audiovizuális ágazat reformja érdekében, amely már benyújtotta előzetes jelentését a miniszterelnöknek,

                  —

                  az emberi jogok nemzeti bizottságának létrehozásáról szóló rendelettervezet továbbítása a kormánynak,

                  —

                  az igazságügyi és a belügyminiszter részéről körlevelek küldése valamennyi bűnüldöző hatóságnak és a területi kormányzati hatóságoknak, felkérve őket arra, hogy a személyek közvetlen vagy közvetett kihasználásához esetlegesen kapcsolódó összes esetet kutassák fel, derítsék fel és azonnal adják át az igazságügyi szerveknek, valamint egy átgondolásra szánt nap megrendezése azon intézkedések meghatározása céljából, amelyek hozzájárulhatnak a rabszolgaság valamennyi következményének felszámolásához,

                  —

                  a Miniszterek Tanácsa által olyan törvénytervezetek elfogadása, amelyek lehetővé teszik az Egyesült Nemzetek korrupcióellenes egyezményéhez való csatlakozást és a korrupció elleni küzdelemről szóló afrikai egyezmény ratifikálását,

                  —

                  az EITI-kezdeményezés (Extractive Industries Transparency Initiative, átláthatósági kezdeményezés a nyersanyag-kitermelő iparágak vonatkozásában) alkalmazásának nyomon követésével megbízott ideiglenes bizottság felállítása, valamint rendelettervezet elfogadása az EITI-t illető nemzeti bizottság létrehozásáról, szervezéséről és működéséről.

            Az átmeneti időszakra kinevezett hatóságok e kezdeményezései kétségtelenül hozzá fognak járulni a demokratikus elvek, az alapvető jogok és szabadságok, és a jogállamiság, továbbá a felelősségteljes kormányzás tiszteletben tartásához az Ön országában. A konzultációk megnyitásakor tett kötelezettségvállalások nagy részét azonban meghosszabbított időszak során fogják teljesíteni, és szükséges végrehajtásuk időbeli nyomon követése.
      Ebben az összefüggésben az EU különösen az alábbiakban említett területeken várja meghatározott intézkedések végrehajtásának folytatását:

                  —

                  megbízható és teljes választói lista alapján, valamint a politikai pártokkal egyeztetett szavazási mód és kiegyensúlyozott választási körzetek alapján szabad és átlátható szavazások előkészítése és lebonyolítása,

                  —

                  az audiovizuális ágazatban fennálló pluralizmus tiszteletben tartása, vidéki szabad rádióadók létrehozása és a sajtótörvény felülvizsgálata,

                  —

                  az emberi jogok előmozdítása, különösen az emberi jogok független nemzeti bizottságának létrehozását szolgáló folyamat továbbvitele, valamint a menekültek visszatérésének és jogrendszerükbe való beilleszkedésének támogatása,

                  —

                  a rabszolgaság tilalmáról szóló jogszabályok alkalmazása, és a rabszolgaságból adódó problémák megfelelő kezelése,

                  —

                  igazságügyi reform,

                  —

                  a kormányzási módok folytonos javítása, beleértve az aktualizált gazdasági és költségvetési statisztikai adatok közzétételét,

                  —

                  az EITI (Extractive Industries Transparency Initiative, átláthatósági kezdeményezés a nyersanyag-kitermelő iparágak vonatkozásában) nemzeti bizottságának létrehozása, valamint a szénhidrogénekből származó bevételek nemzeti alapjának létrehozásáról és ezen bevételek kezelésére vonatkozó feltételek meghatározásáról szóló rendelet jóváhagyása.

            Az EU a cotonou-i megállapodást átható partnerség szellemében úgy nyilatkozott, hogy készen áll támogatni a mauritániai fél kötelezettségvállalásainak végrehajtását. Az ezidáig teljesített kötelezettségvállalásokat elismerve, illetve tekintettel a jövőben megvalósítandó tevékenységekre, a konzultációkat követően határozat született a felülvizsgált cotonou-i megállapodás 96. cikke (2) bekezdésének c) pontja szerinti megfelelő intézkedések meghozataláról, amelyek a következők:

                  —

                  folytatódnak a 9. Európai Fejlesztési Alap (EFA) és az azt megelőző EFA-k keretében folyamatban lévő együttműködési tevékenységek, amennyiben a végrehajtás alatt álló finanszírozási megállapodásokban meghatározott feltételeket teljesítik,

                  —

                  folytatódik az átmeneti folyamat intézményi támogatását szolgáló projektek előkészítése és végrehajtása, amelyek beindításáról a konzultációk megnyitása során határoztak,

                  —

                  egyaránt folytatódik a 9. és az azt megelőző EFA-k keretében megállapított tevékenységek előkészítése és végrehajtása a közösségi együttműködés egyéb területein,

                  —

                  a 10. EFA programozási tevékenységeit az Európai Bizottság illetékes szolgálatai által elfogadott ütemtervek szerint indítják el. A programozási folyamat különböző szakaszainak lezárása az alkotmánymódosító népszavazás és a tervezett választás megtartásának függvénye, amelynek megfelelő feltételek mellett és az átmeneti időszakra kinevezett hatóság által megszabott határidőn belül kell megtörténnie,

                  —

                  Mauritániát illetően a 10. EFA országstratégiai dokumentumának aláírására csak akkor kerülhet sor, amennyiben a szabad és átlátható országgyűlési és elnöki választásokat, valamint a demokratikus módon megválasztott új szervek felállítását követően megerősítést nyert az ország alkotmányos rendhez való tényleges visszatérése.

            Az EU elnöksége és az Európai Bizottság együttműködésében rendszeres felülvizsgálatokat kell lebonyolítani, amelyek közül az elsőre hat hónapon belül kerül sor.
      Az Európai Unió szorosan figyelemmel kíséri Mauritánia helyzetét. Az Ön kormánya felkérést kap, hogy egy tizennyolc hónapos megfigyelési időszak során a cotonou-i megállapodás 8. cikke keretében fokozott politikai párbeszédet folytasson a demokrácia és a jogállamiság – különösen szabad és átlátható helyi, parlamenti, szenátusi és elnöki választások megrendezése révén történő – visszaállítása, valamint az emberi jogok és az alapvető szabadságok erősítése érdekében.
      Abban az esetben, ha a mauritániai hatóságok által tett kötelezettségvállalások végrehajtása felgyorsulna, vagy éppen megszakadna, az EU fenntartja magának a jogot az intézkedések módosítására.
      Kérem Uram, fogadja megkülönböztetett nagyrabecsülésem kifejezését.

         Kelt Brüsszelben, …

               A Bizottság részéről

               a Tanács részéről


title: 2014/858/EU: A Bizottság határozata ( 2014. december 1. ) a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező, a büntetőügyekben folytatott rendőrségi és igazságügyi együttműködés területére vonatkozó uniós jogi aktusokban való részvételi szándékára vonatkozó bejelentésről

text:
               1.12.2014

               HU

               Az Európai Unió Hivatalos Lapja

               L 345/6

         A BIZOTTSÁG HATÁROZATA
   (2014. december 1.)
   a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező, a büntetőügyekben folytatott rendőrségi és igazságügyi együttműködés területére vonatkozó uniós jogi aktusokban való részvételi szándékára vonatkozó bejelentésről

      (2014/858/EU)

   AZ EURÓPAI BIZOTTSÁG,
   Tekintettel az átmeneti rendelkezésekről szóló 36. jegyzőkönyvre és különösen annak az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 4. cikkével, valamint az Európai Unió működéséről szóló szerződés 331. cikkének (1) bekezdésével együtt értelmezett 10. cikke (5) bekezdésére,
   mivel:

               (1)

               A 36. számú jegyzőkönyv 10. cikkének (4) bekezdése lehetővé teszi az Egyesült Királyságnak, hogy a 36. jegyzőkönyv 10. cikkének (3) bekezdésében említett ötéves átmeneti időszak lejárta előtt legkésőbb hat hónappal bejelentse a Tanácsnak, hogy a büntetőügyekben folytatott rendőrségi és igazságügyi együttműködés terén a Lisszaboni Szerződés hatálybalépése előtt elfogadott uniós jogi aktusok tekintetében nem fogadja el a Bizottságnak és a Bíróságnak a 36. jegyzőkönyv 10. cikkének (1) bekezdésében említett hatásköreit.

               (2)

               A Tanács elnökének küldött, 2014. július 24-én kelt levélben az Egyesült Királyság élt a fenti lehetőséggel, és bejelentette, hogy nem fogadja el a Bizottság és a Bíróság említett hatásköreit, aminek következményeként a büntetőügyekben folytatott rendőrségi és igazságügyi együttműködés területére vonatkozó jogi aktusok 2014. december 1-jétől nem alkalmazandók az Egyesült Királyságra.

               (3)

               A 36. jegyzőkönyv 10. cikkének (5) bekezdése lehetővé teszi az Egyesült Királyságnak, hogy bejelentse azon jogi aktusokban való részvételi szándékát, amelyeknek az alkalmazása rá nézve megszűnt.

               (4)

               A Tanács elnökének küldött levélben az Egyesült Királyság élt ezzel a lehetőséggel, és bejelentette, hogy 2014. december 1-jétől részt kíván venni egyes fent említett jogi aktusokban.

               (5)

               A schengeni vívmányoknak nem részét képező, érintett jogi aktusok tekintetében a 36. jegyzőkönyv 10. cikkének (5) bekezdése az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre hivatkozik, amelynek 4. cikke az EUMSZ 331. cikkének (1) bekezdésében meghatározott eljárásra hivatkozik. Ez utóbbi rendelkezés szerint a Bizottság megerősíti a részvételi szándékát bejelentő tagállam részvételét, és adott esetben megállapítja, hogy a részvételi feltételek teljesültek.

               (6)

               A 36. jegyzőkönyv 10. cikke (5) bekezdésének utolsó mondata szerint az Unió intézményeinek és az Egyesült Királyságnak arra kell törekedniük, hogy a lehető legnagyobb mértékben helyreállítsák az Egyesült Királyságnak a szabadságon, a biztonságon és a jog érvényesülésén alapuló térség terén elért uniós vívmányok alkalmazásában való részvételét úgy, hogy az komolyabban ne hátráltassa az említett vívmányok különböző elemeinek gyakorlati érvényesülését, és tiszteletben tartsa azok összhangját.

               (7)

               A 36. jegyzőkönyv 10. cikke (5) bekezdésének utolsó mondatában szereplő feltételek az e határozat mellékletében felsorolt, az Egyesült Királyság által bejelentett jogi aktusok tekintetében teljesülnek.

               (8)

               Az Egyesült Királyságnak az e határozat mellékletében felsorolt jogi aktusokban való részvételét tehát meg kell erősíteni,

         ELFOGADTA EZT A HATÁROZATOT:
   1. cikk
   Az Egyesült Királyságnak az e határozat mellékletében felsorolt jogi aktusokban való részvétele e határozat hatálybalépésével megerősítést nyer.
   2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat 2014. december 1-jén lép hatályba.

      Kelt Brüsszelben, 2014. december 1-jén.

            a Bizottság részéről

            az elnök

         Jean-Claude JUNCKER

      MELLÉKLET

                  1.

                  Az 1997. december 5-i 97/827/IB együttes fellépés a szervezett bűnözés elleni nemzetközi kötelezettségvállalások nemzeti szintű alkalmazásának és végrehajtásának értékelésére szolgáló mechanizmus létrehozásáról (HL L 344., 1997.12.15., 7. o.)

                  2.

                  A Tanács 1997. december 18-i jogi aktusa az Európai Unióról szóló szerződés K.3. cikke alapján a vámigazgatási szervek közötti kölcsönös jogsegélyről és együttműködésről szóló egyezmény kidolgozásáról (HL C 24., 1998.1.23., 1. o.)

                  3.

                  Az Európai Unióról szóló szerződés K.3. cikke alapján a Tanács által elfogadott 1998. december 3-i 98/700/IB együttes fellépés az Európai Képarchiváló Rendszer (FADO) felállításáról (HL L 333., 1998.12.9., 4. o.)

                  4.

                  A Tanács 2000. május 29-i 2000/375/IB határozata az Interneten megjelenő gyermek-pornográfia elleni küzdelemről (HL L 138., 2000.6.9., 1. o.)

                  5.

                  A Tanács 2000. október 17-i 2000/641/IB határozata az Európai Rendőrségi Hivatal létrehozásáról szóló egyezménnyel (Europol-egyezmény), az informatika vámügyi alkalmazásáról szóló egyezménnyel és a közös határokon történő ellenőrzések fokozatos megszüntetéséről szóló Schengeni Megállapodás végrehajtásáról szóló egyezménnyel (Schengeni Egyezmény) létrehozott közös adatvédelmi ellenőrző hatóságok titkárságának létrehozásáról (HL L 271., 2000.10.24., 1. o.)

                  6.

                  A Tanács 2000. október 17-i 2000/642/IB határozata a tagállamok pénzügyi hírszerző egységeinek az információcsere terén folytatott együttműködésére vonatkozó rendelkezésekről (HL L 271., 2000.10.24., 4. o.)

                  7.

                  A Tanács 2002. február 28-i 2002/187/IB határozata a bűnözés súlyos formái elleni fokozott küzdelem céljából az Eurojust létrehozásáról (HL L 63., 2002.3.6., 1. o.)

                  8.

                  A Tanács 2002. április 25-i 2002/348/IB határozata a nemzetközi vonatkozású labdarúgó-mérkőzésekkel kapcsolatos biztonságról (HL L 121., 2002.5.8., 1. o.)

                  9.

                  A Tanács 2002. június 13-i 2002/465/IB kerethatározata a közös nyomozócsoportokról (HL L 162., 2002.6.20., 1. o.)

                  10.

                  Tanács 2002. június 13-i 2002/584/IB kerethatározata az európai elfogatóparancsról és a tagállamok közötti átadási eljárásokról (HL L 190., 2002.7.18., 1. o.)

                  11.

                  A Tanács 2003. június 18-i 2003/659/IB határozata a bűnözés súlyos formái elleni fokozott küzdelem céljából az Eurojust létrehozásáról szóló 2002/187/IB határozat módosításáról (HL L 245., 2003.9.29., 44. o.)

                  12.

                  A Tanács 2005. február 24-i 2005/214/IB kerethatározata a kölcsönös elismerés elvének a pénzügyi szankciókat elrendelő határozatokra történő alkalmazásáról (HL L 76., 2005.3.22., 16. o.)

                  13.

                  A Tanács 2006. október 6-i 2006/783/IB kerethatározata a kölcsönös elismerés elvének a vagyonelkobzást elrendelő határozatokra történő alkalmazásáról (HL L 328., 2006.11.24., 59. o.)

                  14.

                  A Tanács 2006. december 18-i 2006/960/IB kerethatározata az Európai Unió tagállamainak bűnüldöző hatóságai közötti, információ és bűnüldözési operatív információ cseréjének leegyszerűsítéséről (HL L 386., 2006.12.29., 89. o.)

                  15.

                  A Tanács 2007. június 12-i 2007/412/IB határozata a nemzetközi vonatkozású labdarúgó-mérkőzésekkel kapcsolatos biztonságról szóló 2002/348/IB határozat módosításáról (HL L 155., 2007.6.15., 76. o.)

                  16.

                  A Tanács 2007. december 6-i 2007/845/IB határozata a tagállamok vagyon-visszaszerzési hivatalai közötti, a bűncselekményből származó jövedelmek és a bűncselekményekhez kapcsolódó egyéb tulajdon felkutatása és azonosítása terén való együttműködésről (HL L 332., 2007.12.18., 103. o.)

                  17.

                  A Tanács 2008. július 24-i 2008/675/IB kerethatározata az Európai Unió más tagállamaiban hozott ítéleteknek egy új büntetőeljárásban való figyelembevételéről (HL L 220., 2008.8.15., 32. o.)

                  18.

                  A Tanács 2008. november 27-i 2008/909/IB kerethatározata a kölcsönös elismerés elvének büntetőügyekben hozott, szabadságvesztés büntetéseket kiszabó vagy szabadságelvonással járó intézkedéseket alkalmazó ítéleteknek az Európai Unióban való végrehajtása céljából történő alkalmazásáról (HL L 327., 2008.12.5., 27. o.)

                  19.

                  A Tanács 2008. december 16-i 2008/976/IB határozata az Európai Igazságügyi Hálózatról (HL L 348., 2008.12.24., 130. o.)

                  20.

                  A Tanács 2008. december 16-i 2009/426/IB határozata az Eurojust megerősítéséről és az Eurojust létrehozásáról a bűnözés súlyos formái elleni fokozott küzdelem céljából szóló 2002/187/IB határozat módosításáról (HL L 138., 2009.6.4., 14. o.)

                  21.

                  A Tanács 2009. február 26-i 2009/299/IB kerethatározata a 2002/584/IB, a 2005/214/IB, a 2006/783/IB, a 2008/909/IB és a 2008/947/IB kerethatározat módosításáról a személyek eljárási jogainak megerősítése, valamint a kölcsönös elismerés elvének az érintett személy megjelenése nélkül lefolytatott eljárásokat követően hozott határozatokra való alkalmazásának előmozdítása tekintetében (HL L 81., 2009.3.27., 24. o.)

                  22.

                  A Tanács 2009. február 26-i 2009/315/IB kerethatározata a bűnügyi nyilvántartásból származó információk tagállamok közötti cseréjének megszervezéséről és azok tartalmáról (HL L 93., 2009.4.7., 23. o.)

                  23.

                  A Tanács 2009. április 6-i 2009/316/IB határozata a 2009/315/IB kerethatározat 11. cikke alkalmazásában az Európai Bűnügyi Nyilvántartási Információs Rendszer (ECRIS) létrehozásáról (HL L 93., 2009.4.7., 33. o.)

                  24.

                  A Tanács 2009. április 6-i 2009/371/IB határozata az Európai Rendőrségi Hivatal (Europol) létrehozásáról (HL L 121., 2009.5.15., 37. o.)

                  25.

                  A Tanács 2009. október 23-i 2009/829/IB kerethatározata a kölcsönös elismerés elvének az Európai Unió tagállamai közötti, az előzetes letartóztatás alternatívájaként felügyeleti intézkedéseket elrendelő határozatokra történő alkalmazásáról (HL L 294., 2009.11.11., 20. o.)

                  26.

                  A Tanács 2009. november 30-i 2009/917/IB határozata az információs technológia vámügyi alkalmazásáról (HL L 323., 2009.12.10., 20. o.)

                  27.

                  A Tanács 2009. november 30-i 2009/934/IB határozata az Europolnak a partnerekkel fennálló kapcsolataira, többek közt a személyes adatok és minősített adatok cseréjére vonatkozó végrehajtási szabályok elfogadásáról (HL L 325., 2009.12.11., 6. o.)

                  28.

                  A Tanács 2009. november 30-i 2009/936/IB határozata az Europol elemzési munkafájljaira vonatkozó végrehajtási szabályok elfogadásáról (HL L 325., 2009.12.11., 14. o.)

                  29.

                  A Tanács 2009. november 30-i 2009/968/IB határozata az Europol-információk titoktartási szabályzatának elfogadásáról (HL L 332., 2009.12.17., 17. o.)